Flere børn og unge end nogensinde før oplever, at far eller mor slår. Det viser nye tal fra Foreningen Børn og Unge i Voldsramte familie, oplyser P4 Nordjylland. Fra 2007 til 2008 har foreningen Børn og Unge i Voldsramte familier oplevet en eksplosion i henvendelser om vold i familien på deres netbrevkasse. Helt konkret er tallet steget fra 592 samlede henvendelser i 2007 til over 3.000 henvendelser i 2008. Men tallet er ikke et direkte billede på virkeligheden, mener Michael Hviid Jacobsen - lektor i sociologi på Aalborg Universitet. Han peger på, at stigningen kan skyldes, at stadig flere børn og unge bruger internettet, og en netbrevkasse er derfor lige ved hånden.
Undersøgelse viser, at flere børn udsættes for forældre-vold.